خهڵک سپۆرت
نوێنهرانی یانهی ئهی سی میلانی ئیتاڵی ههوڵهکانیان بۆ گواستنهوهی یهکێک له دوو هێرشبهری یهدهگی یانهی ڕیاڵ مهدرید دهستپێکردووه و هیوادهخوازن گواستنهوهکه بهزووترین کات بهئهنجام بگات.
ڕۆژنامهی "لاگازێتا دێلۆ سپۆرت"ی ئیتاڵی لهسهرچاوه ناوخۆییهکانی لۆمپاردیهوه ئاشکرای کردووه، لهچهند ههفتهی ڕابردوودا ستافی تهکنیکی یانهی ئهی سی میلان بهسهرپهرشتی پاولۆ ماڵدینی سهردانی مهدریدیان کردووه و داوای دوو یاریزانیان له پێکهاتهکهی زینهدین زێدان کردووه، یهکهمیان ماریانۆ دیاز و دووهمیان لوکا یوڤیچی سڕبی ئهستێرهی نوێی یانهکهیه.
بهپێی سهرچاوهکه، ئیدارهی ڕۆسۆنێری ئامادهییان نیشانداوه یهکێک لهو دوو هێرشبهره بهشێوهی خواستن بۆ وهرزێک بگوێزنهوه بۆ ڕیزهکانیان، ئامادهیشیان نیشانداوه هیچ بهندێک بۆ گواستنهوهی ههمیشهیی له بۆندی خواستنهکهدا جێبهجێ نهکهن، واتا دوای ئهو وهرزه ئامادهن دووباره یاریزانهکان ڕهوانهی شاری مهدرید بکهنهوه، ئهوهش لهبهرئهوهی ههردوو یاریزانی داواکراو تهمهنیان لاوه و لهدوای دوورکهوتنهوه و وازهێنانی کهریم بنزیمهی فهرهنسی به داهاتووی هێرشبهری مێرهنگی وهسف دهکرێن.
ئهم گواستنهوهیهش هاوشێوهی گواستنهوهی ئهنخێل کۆریای ئهرجهنتینی دهبێت له ئهتلهتیکۆوه بۆ میلان، لهکاتێکدا یانهی شاهانه لهههوڵی دابینکردنی نایماردان و لهو حاڵهتهدا پێویستیان به فرۆشتنی یهکێک له ماریانۆ یاخود یوڤیچ دهبێت.
کریستیانۆ ناگەڕێتەوە بۆ ڕیاڵ مەدرید و ئەستێرەی داهاتوو گەوهەرەکەی فەرەنسایە
خەڵک سپۆرت
میدیا نزیکەکانی یانەی ڕیاڵ مەدرید وەڵامی پڕوپاگەندەی میدیاکانی ئیتاڵیا دەدەنەوە و دووپاتیدەکەنەوە، کریستیانۆ هەرگیز ناگەڕێتەوە بۆ یانەی شاهانە.
ڕۆژنامەی "ئاس"ی ئیسپانی ئاشکرای کردووە، ئەو ڕاپۆرتانەی میدیاکانی ئیتاڵیا کە ئاماژە بە ئەگەرەکانی گەڕانەوەی کریستیانۆ ڕۆناڵدۆ بۆ یانەی ڕیاڵ مەدرید دەکەن دوورن لەڕاستییەوە، بەڵکو پەیوەندی نێوان یاریزانەکە و بەرپرسانی شاهانە بەتەواوی کۆتاییهاتووە.
سەرچاوەکە دووپاتیدەکاتەوە، کریستیانۆ تەمەنی ٣٥ ساڵە و بەپێی یاسا ناوخۆییەکانی شاهانە هەر یاریزانێک بگاتە تەمەنی سەرو ٣٠ ساڵ چیتر بۆ ماوەی دوو تا سێ وەرز بۆندی لەگەڵ ئیمزادەکرێت، ئەوەش پێشتر لەلایەن یاریزانەکەوە ڕەتکراوەتەوە و یانەی یوڤانتۆسی هەڵبژاردووە.
لەئێستادا کە "دۆن" تەمەنی گەیشتووە بە ٣٥ ساڵە مەحاڵە وەک ئامانجێکی سەرەکی مامەڵەی لەگەڵدا بکرێت، ئەگەرچی نرخەکەشی لە ١٠٠ ملیۆنەوە بۆ ٦٠ ملیۆن کەمبکرێتەوە، بەڵام نرخی موچەکەی لە ٣٠ ملیۆن یورۆ کەمتر نییە و ئەو بڕانەش مەحاڵە لەلایەن فلۆرنتینۆ پێرێز و هاوەڵانییەوە پێشکەش بکرێت.
"ئاس" ئاماژەی کردووە، ئیدارەی شاهانە بیر لە داهاتوو دەکەنەوە و داهاتووش بەپێیەکانی لاوان بونیاددەنرێت و ئەو یاریزانەی کە تەواوی ئەنجومەنی ئیدارە لەسەری ڕێکەوتوون کیلیان مباپێی فەرەنسییە.
مباپێ تاکە یاریزانە لەئێستا و داهاتوودا یانەی شاهانە ئامادەیە زیاتر لە ١٥٠ ملیۆن یورۆ بۆ گواستنەوەی پێشکەش بکات، چونکە بەهۆی تەمەنە لاوەکەیەوە دەتوانێت مێژووییەک لەخولی ئیسپانیا و خولە ئەوروپییەکان بنوسێتەوە و بۆ ماوەیەکی درێژخایەن بەردەوامبێت.
لوک شاو: لەگەڵ ئیبراهیمۆڤیچ یاریی بکەیت و بدۆڕێیت، واتا تۆ مردویت
خەڵک سپۆرت
لوک شاو بەرگریکاری یانەی مانچستەر یونایتد، لەچاوپێکەوتنێکدا ئاماژە بە سەرسەختی زلاتان ئیبراهیمۆڤیچی سویدی دەکات و دەڵێت: ئەگەر لە تیمی ئەو یاریزانە یاریی بکەیت و بدۆڕێیت، یان کەمتەرخەمبیت واتا تۆ مردویت.
شاو بە ماڵپەڕی فەرمی یونایتدی ڕاگەیاندووە :" ئیبراهیمۆڤیچ کەسێکی توڕەبوو، پێموابێت یانەکەمان پێویستی بە کەسایەتییەکی وەهایە لەژووری جلگۆڕینەکان، کەسێکی گەورەیە تا ڕادەی باوەڕپێنەکردن، تائێستا بەهرەی یاریکردنی لەدەستنەداوە، سەرەڕای ئەوەی تەمەنیشی هەڵکشاوە، بەڵام لە کاتی مەشقکردن و یارییدا ناوازەبوو".
هەروەها دەڵێت :" هەمیشە نوکتە و قسەی خۆشی دەکرد و چەندین نوکتەی لەبەربوو، بەڵام کە بابەتە دەچووە باری جدیاتەوە زۆر کەسێکی جدی دەردەکەوت، لەبەرئەوەیە پێموابوو ئەنجامەکانی لەهەمووان باشتر بوو، هەمیشە براوەبوو، بەهەمان شێوە لە مەشقوڕاهێنانەکاندا، لەبەرئەوەی ئەگەر لە مەشقەکان لە تیپەکەی ئەو بوویتانە و بدۆڕایتانە دەیکوشتیت".
زڵاتان لە نێوان ساڵانی ٢٠١٦ بۆ ٢٠١٨ لەسەر داوای جوزێ مۆرینیۆ لە یانەی پاریس سانت جێرمانەوە پەیوەندی بە مانچستەر یونایتدەوە کرد، ماوەی دوو وەرزی بەڕێکرد، (٣٣) یاریی ئەنجامدا و (١٧) گۆڵی تۆمارکرد.
لەدوای ئەو وادەیە ڕوویکردە یانەی لۆس ئەنجلس گالاکسی لە خولی ئەمریکا و (٥٦) یاریی ئەنجامدا و (٥٢) گۆڵی تۆمارکرد، لەئێستاشدا گەڕاوەتەوە ئیتاڵیا و دووبارە درێسی یانەی ئەی سی میلانی پۆشیوە.
کاسیاس: ڕۆژێک لە ڕۆژان دەگەڕێمەوە بۆ ڕیاڵ مەدرید
خەڵک سپۆرت
ئیکەر کاسیاسی ئیسپانی گۆڵپارێزی پێشووی یانەی ڕیاڵ مەدرید هیوادەخوازێت ڕۆژێک لە ڕۆژان وەک کادرێکی کارگێڕی بگەڕێتەوە بۆ یانەی شاهانە.
گۆڵپارێزە مێژووییەکەی ئیسپانیا بە ماڵپەڕی "دیفێنسا سەنتڕاڵ"ی ڕاگەیاندووە :" هیوادەخوازم ڕۆژێک لەڕۆژان بگەڕێمەوە بۆ ڕیاڵ مەدرید، بۆ من ڕیاڵ وەک ماڵی خۆم وایە، تەنانەت ئەگەر ماوەی پێنج وەرز لەو یانەیەوە دووربم هەمووان دەزانن پەیوەندی من لەگەڵ یانەکەدا چۆنە، ماوەی ٢٥ ساڵ لە ئامێزی شاهانەدا بووم، دڵنیام ڕۆژێک دێت دەگەڕێمەوە".
هەروەها دەڵێت :" دەزانین کە دەستپێکردنەوەی خولی ئیسپانیا لەئێستادا مەترسی لەسەرە، چارەسەر بەردەستە، بەڵام دەبێت سەرکێشی بە ژیانی خەڵکییەوە بکرێت".
لەبارەی ئەستێرە لاوەکانی ڕیاڵ مەدریدەوە دەڵێت :" ڤینیسیۆز جونیۆرم خۆشدەوێت، دەبێتە یاریزانێکی ناوازە بەتایبەت ئەوکاتەی لەڕووی دەرونییەوە هێور دەبێتەوە، پێویستی بەوەیە لە کۆتا لێداندا ئاستی بەرزبکاتەوە و باشتر ببێت، دەشتوانێت خەسڵەتەکانی خێرایی و لێدەرکردنی باشتر بکات".
لەکۆتاییدا ئاماژە بە ئەگەرەکانی کڕینی مباپی فەرەنسی دەکات و ڕایدەگەیەنێت :" یاریزانێکی نمونەییە، هەمووان بینیویانە لە چ ئاستێکدایە و بەهرەکەی چەند بەهێزە، خۆشحاڵم دەبیستم ناوی ئەم یاریزانە بە ڕیاڵەوە گرێدەدرێت، بەڵام بۆ ئێستا من هیچ لەبارەی گواستنەوەیە نازانم".
چەند نهێنیەکی پارێزگاری لە ئۆتۆمبێلەکەت کە تەنها شارەزاکان دەیزانن
کۆمەڵێک وێنە کە دەری دەخات پێش کۆرۆنا مرۆڤ چی لە ژینگە کردووە!
وەزارەتی خوێندنی باڵا و توێژینەوەی زانستی: خوێندنی ئەمساڵ نافەوتێت
پەرلەمانتارانی پارتی لە پەرلەمانی كوردستان مووچەكانیان دەبەخشنە دەزگای خێرخوازی بارزانی
بۆ دەربازبوون لە قەیرانی كۆرۆنا؛ پەرلەمانتارانی یەكێتی لە پەرلەمانی كوردستان بەشێكی زۆری مووچەكانیان دەبەخشن
کریستیانۆ ناگەڕێتەوە بۆ ڕیاڵ مەدرید و ئەستێرەی داهاتوو گەوهەرەکەی فەرەنسایە
"هەر خێزانێك بڕی 150 هەزار دیناری وەك هاوكاری پێ دەدرێت"
پزیشكێكی كورد پێشنیارێك بۆ شكاندنی كەرەنتینە و قەدەغەی هاتووچۆ دەكات
پارتی بڕیارەكانی حكومەت بۆ مووچە و كرێ و دابەشكردنی خۆراك ئاشكرادەكات
دارایی خشتەیەكی نوێی بۆ دابەشكردنی مووچە بڵاوكردەوە
پەڕلەمانتارێكی لیژنەی دارایی لەسەر مووچەی فەرمانبەرانی هەرێم ڕوونكردنەوە دەدات
کۆمەڵێک کاریگەری خراپی ئەنتیبایۆتیک کە زۆرجار دکتۆرەکان پێمانی ناڵێن!
ڕۆڵی داهێنەرانەی سلێمانی لەبەرەنگاربوونەوەی كۆرۆنادا دەبێتە جێی بایەخی "یونسكۆ"
نمایشێکی دەرەکی WWE…دیمەنی ناشتنی ئەی جەی ستایڵز لەلایەن ئەندەرتەیکەرەوە
بەهێزترن لێدانە مێژووییەکانی خولی ئینگلتەرا لەدەرەوەی ناوچەی سزاوە
ڤایناڵدۆم لە ماڵەوە مەشقە جەستەییەکان بۆ دەستپێکردنەوەی چالاکییەکانی وەرز ئەنجام دەدات
ڤیدیۆ.. مەسرور بارزانی ستایشی تیمی نەخۆشخانەی تایبەت بە كۆرۆنا لە هەڵەبجە دەكات
کریستیانۆ تەحەدای سەرجەم یاریزانانی تۆپی پێ دەکات، کێ دەتوانێت چالێنجەکەم وەک خۆی بکاتەوە؟
کوردستان
وەزارەتی خوێندنی باڵا و توێژینەوەی زانستی: خوێندنی ئەمساڵ نافەوتێت
خەڵك – بەشی هەواڵ وەزارەتی خوێندنی باڵا و توێژینەوەی زانستی هەرێم ڕایدەگەیەنێت خوێندنی ئەمساڵ نافەوتێت. وەزارەتی خوێندنی باڵا و توێژینەوەی...
پەرلەمانتارانی پارتی لە پەرلەمانی كوردستان مووچەكانیان دەبەخشنە دەزگای خێرخوازی بارزانی
خەڵك – بەشی هەواڵ دوابەدوای ڕاگەیەنراوەكەی پەرلەمانتارانی فڕاكسیۆنی سەوز لە پەرلەمانی كوردستان كە تێیدا ڕایانگەیاندبوو بۆ دەربازبوون لە قەیرانی كۆرۆنا،...
بۆ دەربازبوون لە قەیرانی كۆرۆنا؛ پەرلەمانتارانی یەكێتی لە پەرلەمانی كوردستان بەشێكی زۆری مووچەكانیان دەبەخشن
خەڵك – بەشی هەواڵ پەرلەمانتارانی فڕاكسیۆنی سەوز لە پەرلەمانی كوردستان لە ڕاگەیەنراوێكدا ڕایدەگەیەنن: بەشێكی ھاووڵاتیان سەرباری گیرۆدەبوونیان بە ڤایرۆسی كۆرۆنا،...